কামাল চৌধুরী
ড. কামাল চৌধুরী (জন্ম: ২৮ জানুয়ারি, ১৯৫৭) (পুরো নাম: কামাল আবদুল নাসের চৌধুরী) একজন আধুনিক বাঙ্গালী কবি যিনি সত্তর দশকের সঙ্গে চিহ্নিত। চাকুরী সূত্রে তিনি বাংলাদেশ সিভিল সার্ভিসের একজন সদস্য এবং বর্তমানে প্রধানমন্ত্রীর মুখ্য সচিব হিসেবে কর্মরত।
গোলাম মোহাম্মদ
গোলাম মোহাম্মদ ১৯৫৯ সালের ২৩ এপ্রিল মাগুরা জেলার মোহাম্মদপুর থানার গোলাপনগর গ্রামে জন্মগ্রহণ করেন। পিতা আবদুল মালেক মোল্লা এবং মাতা করিমন নেসা। শৈশবে তিনি গ্রামেই বেড়ে ওঠেন। ১৯৬৪ সালে গোলাপনগর সরকারি প্রাইমারী বিদ্যালয়ে প্রাথমিক শিক্ষা শুরু করেন। ১৯৬৯ সালে তিনি প্রাথমিক বৃত্তি লাভ করেন। এরপর এম কে এইচ ইনস্টিটিউশন, মোহাম্মদপুর থেকে ১৯৭৫ সালে প্রথম বিভাগে এসএসসি পাশ করেন। ১৯৭৮ সালে ঝিনাইদাহ কেসি কলেজ থেকে আইএসসি পাশের পর মাগুরা হোসেন শহীদ সোহরাওয়ার্দী কলেজে ভর্তি হন। সেখান থেকে তিনি বিএসসি পাস করেন। উদ্ভিদ বিজ্ঞান ছিল তার প্রধান বিষয়।